— Я працую з людзьмі з інваліднасцю даўно, і не проста працую: у мяне мама з інваліднасцю. У 2012 годзе пачаў займацца актыўнай рэабілітацыяй людзей з траўмай спіннога мозгу — мяне запрасіла Рэспубліканская асацыяцыя інвалідаў-калясачнікаў паспрабаваць сябе ў якасці інструктара па агульнай фізічнай падрыхтоўцы і плаванні. Адтуль усё і пачалося. Разумеў і бачыў, што няма асаблівых перашкод у такіх людзей. У нашых сілах адаптаваць тое, што можам, каб ім было прасцей.